tomron87/hebrew-wikipedia-sentences-corpus huggingface dataset:
באוניברסיטת דייטון יש כ-50 תוכניות ללימודי קיץ, סמסטר או שנה שלמה, באוניברסיטאות מחוץ לארצות הברית, כמו: ארגנטינה, אוסטריה, סין, צ'כיה, פינלנד, צרפת, גרמניה, הונדורס, הונגריה, אירלנד, איטליה, קוריאה, מקסיקו, מרוקו, הולנד, ניו זילנד, ניקרגואה, ספרד, בריטניה, קמרון, זמביה, הודו, אקוודור, אל סלבדור, פנמה, בליז, מקסיקו, גואטמלה.
מאז 2013 יש לאוניברסיטת דייטון, קמפוס בסין.
אוניברסיטת רופרכט-קרל בהיידלברג היא אוניברסיטה בעיר היידלברג שבגרמניה, אשר הוקמה על ידי רופרכט הראשון בשנת 1386, ובכך היא האוניברסיטה העתיקה ביותר בגרמניה, והשלישית בארצות דוברות גרמנית (אחרי אוניברסיטת קארל בפראג ואוניברסיטת וינה).
הקמפוס של האוניברסיטה נחלק לשני חלקים עיקריים: אחד הוא בעיר העתיקה של היידלברג והשני ברובע נוינהיימר פלד (Neuenheimer Feld) הנמצא בפרוורי העיר.
האוניברסיטה חברה ב-U15 (אוניברסיטאות בגרמניה), חברה בליגה האירופית לאוניברסיטאות מחקר וחברה בקבוצת קוימברה.
האוניברסיטה שמה דגש על התחום המחקרי, והוציאה תחת ידיה מחקרים שהובילו ל-55 פרסי נובל.
היא מדורגת בקביעות ברשימת האוניברסיטאות הטובות באירופה ומהווה מוקד משיכה בינלאומי לתלמידים לתואר דוקטור, עם כ-1,000 דוקטורנטים שמסיימים את לימודיהם בה כל שנה, כאשר שליש מהם מגיעים מחוץ לגרמניה.
הסטודנטים הזרים באוניברסיטה, שמגיעים אליה ממעל 130 מדינות, מהווים 20 אחוז מכלל הסטודנטים הלומדים בה.
האוניברסיטה הוציאה מקרבה שורת אישים נודעים, בהם החוקרים - קרל המפל ומקס ובר והמחנכת - רות וודסמול, ועם אנשי הסגל שלה נמנה גם יורגן הברמאס.
צבי הרמן שפירא, מראשי הציונות למד בה ואף נתמנה בה לפרופסור למתמטיקה.
גם ההיסטוריון יוסף קלוזנר למד בה.
האוניברסיטה הציעה בשנת 1673 לפילוסוף ברוך שפינוזה משרה כמרצה לפילוסופיה, אך הוא סירב להצעה זו, בגלל חששו מחוסר חופש אקדמי, ופגיעה בעבודתו הפילוסופית העצמאית.
במאה ה-18 הובילו תלונות תכופות של התושבים באזור הקמפוס על התנהגותם של סטודנטים הוללים את הנהלת האוניברסיטה להקים בתחומה כלא סטודנטים, שבו נכלאו לתקופה שבין יומיים עד ארבעה שבועות סטודנטים פוחזים, בשל הפרת הסדר הציבורי.
במהלך השנים כלא הסטודנטים שינה את מקומו מספר פעמים, עד שלבסוף נסגר ב-1914. אתר הכלא פתוח למבקרים ומהווה את אחד האתרים הפופולריים בהיידלברג, בין היתר בשל שפע כתובות גרפיטי שציירו הסטודנטים הכלואים, על הקירות, הדלתות ואף על התקרה.
בעקבות עליית הנאצים לשלטון, ב-17 במאי 1933 השתתפו חברי סגל וסטודנטים באוניברסיטה בשריפת הספרים בגרמניה הנאצית בכיכר האוניברסיטה.
הכיתוב מעל השער הראשי של האוניברסיטה שונה מ"רוח החיים" ל"הרוח הגרמנית".
לקראת סוף 1933 פוטרו מהאוניברסיטה מעל 40 פרופסורים ממוצא יהודי, ובתחילת 1934 פוטר אויגן טויבלר.
כן פוטר הפרופסור הגרמני קרייאר, על שסירב למלא את מקומו של עמית יהודי שפוטר.
מקסימיליאן נוי, פרופסור לגינקולוגיה באוניברסיטה, התאבד על רקע פיטורי המרצים.
ריכרד ורנר, שלמד לתואר דוקטור באוניברסיטה, נמלט לברנו ב-1934, אך ב-1942 נשלח משם לגטו טרזיינשטט ונרצח שם.
בראשית 1936 קיימה האוניברסיטה חגיגות לרגל 550 שנה להווסד האוניברסיטה.
לאחר דיון בעיתונות באנגליה החליטו ברבות מהאוניברסיטאות באנגליה להחרים את החגיגות, על רקע פיטורי המרצים היהודים מהאוניברסיטה וחוסר הסובלנות של הנהלת האוניברסיטה.
בין המחרימים היו החברה המלכותית, אוניברסיטת אוקספורד, אוניברסיטת בירמינגהאם ואוניברסיטת קיימברידג'.
האוניברסיטאות בארצות הברית, לעומת זאת, לא החרימו את החגיגות.
תעמולה נגד השתתפות בחגיגות נשמעה גם באירופה ואוניברסיטת בזל החרימה את החגיגות.
אוניברסיטת הלסינקי לטכנולוגיה (בפינית: Teknillinen Korkeakoulu; בשוודית: Tekniska Högskolan; בראשי תיבות: TKK) הייתה אוניברסיטה טכנית בפינלנד אשר הייתה ממוקמת ב, אספו במטרופולין של .
האוניברסיטה נוסדה ב־1849 וב־1908 קיבלה מעמד של אוניברסיטה.
ב־1966 היא עברה מהלסינקי לאזור קמפוס אוטניימי.
ב־2010, TKK התמזגה עם בית הספר לכלכלה של הלסינקי (HSE) והאוניברסיטה לאמנות ועיצוב בהלסינקי (TAIK) והקימו את אוניברסיטת אלטו.
ב־2011, אוניברסיטת TKK פוצלה לארבעה בתי ספר, ובכך הושלם מיזוגה וחדלה להתקיים כמוסד אקדמי עצמאי.
בעבר נודעה האוניברסיטה גם בקיצורים HUT ו־TH, משמות השפה האנגלית והשוודית שלה, אך ב־2005 הוחלט להשתמש רשמית רק בקיצור TKK מטעמי מיתוג.
חינוך הנדסי החל בפינלנד במחצית הראשונה של המאה ה־19 כחלק מצעדי הדוכסות הגדולה של פינלנד למודרניזציה של הכלכלה.
מערכת החינוך הבסיסית הכללית הפינית נוצרה לאחר שנות ה־60 על בסיס השיטה הנהוגה בשווייץ.
ב־1849, TKK הוקמה בהלסינקי על פי צו של , ניקולאי הראשון, קיסר רוסיה, כ"בית ספר לייצור ולמלאכה", (Helsingin teknillinen reaalikoulu/Helsingfors tekniska realskola), יחד עם שני בתי ספר דומים נוספים, שמוקמו בוואסה ובטורקו.
בית הספר החל לפעול ב"", שתוכנן על ידי האדריכל והושלם ב־1847.
ב־1877 עבר בית הספר לבניין חדש ליד כיכר השוק .
ככל שמערכת החינוך הפינית התפתחה, נוצרה הזדמנות לתת דגש רב יותר למתמטיקה ומדעי הטבע ולמקצועות הטכניים בתוכנית הלימודים של בית הספר הטכני.
ב־1908, TKK קיבלה מעמד של אוניברסיטה, ובכך הפכה לאוניברסיטה השנייה שנוסדה בפינלנד.
ב־1955 החלה בניית אזור הקמפוס החדש עם מעונות סטודנטים וב־1966 עברה TKK מהלסינקי לקמפוס החדש באוטניימי, אספו.
בשנות ה־50 וה־60 הפך אוטניימי לאחד האתרים המעניינים ביותר של ה.
התוכנית הכללית של הקמפוס נעשתה על ידי האדריכל אלוור אלטו.
משרדו היה אחראי על תכנון האודיטוריום של הבניין המרכזי, על הספרייה הראשית של האוניברסיטה, על אולם הספורט , שנבנה לקראת אולימפיאדת הלסינקי ועל כמה מבנים נוספים.
ב־1 בינואר 2010, TKK מוזגה עם בית הספר לכלכלה של הלסינקי (HSE) והאוניברסיטה לאמנות ועיצוב בהלסינקי (TAIK) לתוך אוניברסיטת אלטו.
לאחר קיום קצר באוניברסיטה החדשה כמוסד משלו בשם "בית ספר למדעים וטכנולוגיה של אוניברסיטת אלטו", ב־1 בינואר 2011 היא חולקה לארבעה בתי ספר, המקבילים לארבע הפקולטות הישנות: , בית הספר למדעים, ו.
ב־2012, המחלקה לאדריכלות של בית הספר להנדסה, לשעבר הפקולטה להנדסה ואדריכלות, מוזגה עם בית הספר לאמנות ועיצוב של אוניברסיטת אלטו לתוך .
כל תוכניות ההנדסה שהציעה TKK הובילו לתואר שני שנקרא "מהנדס בעל דיפלומה של אוניברסיטה" (diplomi-insinööri).
החריגים היחידים לכך היו תוכניות האדריכלות המובילות לתואר שני באדריכלות ואדריכלות נוף.
משנת 2005, על פי הסכם בולוניה, כל הסטודנטים נדרשו להשלים "תואר ראשון בטכנולוגיה" (tekniikan kandidaatti) לפני DI או תואר אדריכל.
תואר זה נחשב לתואר ראשון ואפשר הרשמה לאוניברסיטאות זרות בהן נדרש תואר ראשון.
TKK לא הציעה תוכניות לתואר ראשון, סטודנטים התקבלו רק ללימודי תואר שני.
TKK דרשה תואר ראשון מסטודנטים זרים הלומדים באנגלית, משום שרק לימודי תואר שני הוצעו במלואם באנגלית.
מלבד תוכניות רבות בשפה הפינית, הוצעו תוכניות תואר שני בינלאומיות שונות אך ורק ללימודים באנגלית.
האוניברסיטה הייתה מאורגנת בארבע פקולטות, שכל אחת מהן אורגנה ממחלקות ומעבדות נפרדות, ויחידות נפרדות שלא פעלו תחת אף פקולטה.
הפקולטה לכימיה ומדעי החומרים, כיום (Aalto CHEM)
המחלקה לטכנולוגיה של מוצרי יער
הפקולטה לאלקטרוניקה, תקשורת ואוטומציה, כיום (Aalto ELEC)
הפקולטה להנדסה ואדריכלות, מתחלק כיום בין (Aalto ENG) ו (Aalto ARTS)
המחלקה להנדסת מבנים וטכנולוגיית בניין
המרכז ללימודים עירוניים ואזוריים (YTK)
הפקולטה למידע ומדעי הטבע, כיום בית הספר למדעים של אוניברסיטת אלטו (Aalto SCI)
המחלקה להנדסה ביו-רפואית ומדעי החישוב
בנוסף, TKK השתתפה ביחידות משותפות שונות עם אוניברסיטאות פיניות אחרות ו־:
מרכז מיקרונובה למיקרו וננוטכנולוגיה (עם VTT מרכז המחקר הטכני של פינלנד)
TKK הייתה ממוקמת בקמפוס אוטניימי, אספו.
מספר חברות היי-טק, מעבדת הניסויים המשותפת של תעשיית היערנות הפינית (KCL), חממות טכנולוגיות ב ו 'טכנופוליס', ממוקמות שם גם כן.
הוא גם סמוך ל, עם מרכז מדעי החיים והמטה של כמה חברות פיניות בולטות, כמו נוקיה ופורטום.
האזור מקושר בנסיעה של 15 דקות באוטובוס למרכז הלסינקי.
אוניברסיטת הלסינקי (בפינית: Helsingin yliopisto; בשוודית: Helsingfors universitet) היא האוניברסיטה הגדולה ביותר בפינלנד וממוקמת בהלסינקי.
יש בה 30,996 סטודנטים (בהם 4,656 סטודנטים לתואר שלישי).
אוניברסיטת הלסינקי חברה בארגון אירופאום, בליגה האירופית לאוניברסיטאות מחקר וברשת אוטרכט.
אוניברסיטת הלסינקי הוקמה בשנת 1640 באובו (Åbo כיום טורקו) על ידי כריסטינה מלכת שוודיה על פי הצעתו של הרוזן פר בראהה.
אובו שימשה אז כעיר הבירה המנהלית של פינלנד, שהייתה חלק מממלכת שוודיה.
בשנותיה הראשונות נקראה האוניברסיטה "אקדמיית אובו" והייתה האוניברסיטה השלישית באימפריה השוודית.
ב-1809 הוכפפה פינלנד לאימפריה הרוסית, ובשנת 1827 (בעקבות שריפת ענק שכילתה את מרבית בתיה של אובו, וכן את האקדמיה על ספרייתה רבת הערך) הועברה האוניברסיטה לעיר הבירה של פינלנד, הלסינקי.
לאחר המעבר שונה שמה ל-"האוניברסיטה הקיסרית ע"ש אלכסנדר" (לזכר הצאר אלכסנדר הראשון).
מאז 1919 (פינלנד זכתה בעצמאותה ב-1917) היא נקראת בשם אוניברסיטת הלסינקי.
הבניין הראשי של האוניברסיטה תוכנן על ידי האדריכל קורט לודוויג אנגל ונבנה בשנים 1828–1832. היא הייתה ממוקמת בסמוך לכיכר הסנאט שבמרכז העתיק של הלסינקי.
פרדריק פאסיוס, מלחין ומנצח גרמני שימש כמנהל המוזיקלי באוניברסיטה בשנים 1834–1868 ובתקופה זו הקים בה מקהלת סטודנטים ותזמורת סימפונית.
ארטורי אילמארי וירטאנן היה מרצה לכימיה באוניברסיטה משנת 1924, ומשנת 1930, עת הוקם מכון הביוכימיה באוניברסיטה, עבד בו עד למותו ב-1973.
האוניברסיטה היא דו-לשונית (פינית ושוודית).
על הסגל נמנים כ-4,863 עובדים ובכל שנה מסיימים כ-5,580 סטודנטים את לימודיהם בהצלחה.
הלימודים הם חינם, למעט דמי החבר השנתיים לאגודת הסטודנטים (בגובה של כ-80 אירו).
רק כ-10 אחוזים מן המועמדים הזרים זוכים להתקבל ללימודים.
התנאי לקבלה הוא עמידה במבחני קבלה.
האוניברסיטה משתתפת בתוכנית ארסמוס לחילופי סטודנטים.
במקור שכנה האוניברסיטה כולה במרכז ההיסטורי של הלסינקי, אבל הגידול המואץ שלה, בייחוד מאז שנות ה-30 של המאה ה-20, הכתיב את ההתרחבות לשטחים חדשים.
כיום היא מתפרשת על ארבעה קמפוסים עיקריים:
קמפוס מרכז העיר, מרכז הפעילות של האוניברסיטה, מאז שעברה מטורקו להלסינקי, במאה ה-19. בנייניו, אשר לרובם חשיבות היסטורית ואדריכלית, הם משכן הפקולטות לתאולוגיה, אומנויות, משפטים, מדעי החברה וההתנהגות.
גם הנהלת האוניברסיטה נמצאת שם.
קמפוס קומפולה, שבו שוכנת הפקולטה למדע, ממוקם כמה קילומטרים ממרכז הלסינקי.
קמפוס מיילאהטי, בו שוכנת הפקולטה למדעי הרפואה, בצוותא עם בית החולים (שעל שם הפקולטה), בפאתי העיר הלסינקי.
קמפוס ויקי, בו שוכנת הפקולטה לחקלאות ויערנות, שלוחה אוניברסיטאית המכשירה בעלי תארים בחקלאות לענפיה.
הקמפוס שוכן בפרבר כפרי למחצה של העיר ומלבד הפקולטה לחקלאות, נמצאות בו גם הפקולטות למדעי הרוקחות, הוטרינריה ומדעי החיים.
האוניברסיטה נחלקת לאחת עשרה פקולטות.
רשימה זו תואמת את זו הרשמית של האוניברסיטה עצמה.
המיון הוא קודם כל כרונולוגי ואחר כך לפי סדר היררכי, מבין הפקולטות שגילן כגיל המוסד.
הפקולטה לאמנויות (נוסדה ב-1852, הוכרה כמחלקה נפרדת ב-1863 וכפקולטה ב-1992)
הפקולטה למדעים (נוסדה ב-1852 והוכרה כפקולטה ב-1992)
הפקולטה למדעי ההתנהגות (צורפה לאוניברסיטה ב-1974, פקולטה דה פקטו ב-1992 ודה יורה ב-2004)
מלבד הפקולטות הנ"ל, פועלים במסגרת האוניברסיטה מספר ספריות ומכוני המחקר הבאים:
מכון אלקסנטרי - מכון לאומי לחקר רוסיה ומזרח אירופה
מרכז הלסינקי לחקר הכלכלה (HECER) - יוזמה משותפת של אוניברסיטת הלסינקי, בית הספר למנהל עסקים של אוניברסיטת אלטו והמכללה השוודית לכלכלה ומנהל עסקים
מכון הלסינקי לטכנולוגיית מידע (HIIT) - יוזמה משותפת של אוניברסיטת הלסינקי ושל אוניברסיטת הלסינקי לטכנולוגיה
מכון הלסינקי למדעי החיים (HiLIFE)
היחידה לחקר הסביבה של אוניברסיטת הלסינקי
מכון המחקר רולף נבנלינה - העוסק במתמטיקה, מדעי המחשב וסטטיסטיקה
המכון לחקר מערכות אטמוספירה וכדור הארץ (INAR)
מכון הלסינקי למדעי הקיימות (HELSUS)
מכון הלסינקי ללימודים עירוניים ואזוריים (Urbaria)
מכון הלסינקי למדעי החברה והרוח (HSSH)
אוניברסיטת הלסינקי מובילה שבעה מתוך 12 מרכזי המצוינות שנבחרו על ידי מועצת המחקר של פינלנד לשנים 2018–2025, והיא מובילה ארבעה מתוך 11 מרכזי המצוינות שנבחרו על ידי מועצת המחקר של פינלנד לשנים 2022–2029. בנוסף האוניברסיטה משתפת פעולה ב-5 מרכזים נוספים.
אוניברסיטת הומבולדט של ברלין היא האוניברסיטה העתיקה ביותר של ברלין.
אוניברסיטת הומבולדט נוסדה בשנת 1810 כ"אוניברסיטה של ברלין" על ידי וילהלם פון הומבולדט.
אוניברסיטת הומבולדט הייתה ביתם של רבים מן ההוגים הבולטים בהיסטוריה הגרמנית במהלך מאתיים השנים האחרונות, בהם התאולוג פרידריך שליירמאכר, הפילוסופים יוהאן גוטליב פיכטה, הגל, ארתור שופנהאואר, פרידריך שלינג וולטר בנימין, המשפטן פרידריך קארל פון סאביניי, הפיזיקאים אלברט איינשטיין ומקס פלאנק.
מייסדי התאוריה המרקסיסטית קרל מרקס ופרידריך אנגלס למדו באוניברסיטה, כמו גם המשורר היינריך היינה, המדינאים אוטו פון ביסמרק וקרל ליבקנכט ורובר שומאן ורבים אחרים.
משערי האוניברסיטה יצאו 29 זוכי פרס נובל.
הדגש המחקרי של אוניברסיטת הומבולדט שימש דגם לאוניברסיטאות מחקר מובילות בארצות הברית ובהן אוניברסיטת הרווארד, אוניברסיטת דיוק ואוניברסיטת קורנל.
האוניברסיטה חברה ב-U15 (אוניברסיטאות בגרמניה).
אוניברסיטת ברלין נוסדה בשנת 1810 ביוזמתו של המדינאי וההוגה הפרוסי וילהלם פון הומבולדט, שכיהן באותה עת כראש מחלקת התרבות במשרד החינוך של ממלכת פרוסיה.
הוא הגה את רעיון האוניברסיטה כחלק ממערך רפורמות חינוכיות לאחר התבוסה מול נפוליאון.
במימוש החזון שיתפו פעולה אינטלקטואלים מרכזיים בני התקופה, ובהם הפילוסוף יוהאן גוטליב פיכטה – שהיה לרקטור הראשון של המוסד – וכן המלומד פרידריך שליירמאכר והפיזיקאי גאורג סימון אוהם.
בסמסטר הראשון למדו באוניברסיטה 256 סטודנטים, ולימדו בה 52 מרצים בארבע פקולטות: משפטים, רפואה, תאולוגיה ופילוסופיה.
הרקטור הראשון בפועל היה תאודור שמלץ (Theodor Schmalz).
האוניברסיטה נחשבת למימוש הראשון של "דגם הומבולדט להשכלה", שגובש על ידי וילהלם פון הומבולדט בראשית המאה ה־19. מודל זה היה חדשני לזמנו בכך ששילב באופן שיטתי בין הוראה למחקר, ושם דגש על חירות אקדמית למרצים ולסטודנטים.
הוא הדגיש את פיתוח האדם כשלם – לא רק רכישת הכשרה מקצועית, אלא גם עיצוב אישי, מוסרי ואינטלקטואלי.
השכלה נתפסה ככלי לגיבוש חשיבה עצמאית ואחריות אזרחית, ולא רק כנתיב לעבודה.
עקרונות אלה הפכו את אוניברסיטת ברלין לדגם לחיקוי עבור אוניברסיטאות רבות ברחבי אירופה וארצות הברית, והשפיעו עמוקות על עיצוב מערכת ההשכלה הגבוהה המודרנית.
המודל ההומבולדטיאני אומץ בשינויים שונים באוניברסיטאות כגון אוקספורד, קיימברידג', ג'ונס הופקינס והארוורד, והוא ממשיך להשפיע על מדיניות ההשכלה הגבוהה עד ימינו.
על אף שהאוניברסיטה נוסדה על עקרונות של חירות אקדמית וקדמה רעיונית, במהלך המאה ה־19 היא ספגה מגבלות, במיוחד ב"תקופה הריאקציונית" - תקופת שלטונו של המדינאי השמרן קלמנס פון מטרניך, שעמד בראש מדיניות הריאקציה באירופה לאחר תבוסת נפוליאון.
החל משנות ה־1820 ובעיקר בשנות ה־1830 וה־1840, האוניברסיטה עמדה בפני הגבלות פוליטיות חמורות מצד השלטון השמרני הפרוסי, כחלק ממדיניות הדיכוי של הקאנצלר האוסטרי קלמנס פון מטרניך.
לאחר קונגרס וינה (1815), נקטו הממשלות הגרמניות במדיניות ריאקציונרית שכונתה תקנות קרלסבאד.
מדיניות זו כללה פיקוח הדוק על מוסדות אקדמיים, הגבלת חופש ההוראה, הגבלות על אגודות סטודנטים, פיטורי מרצים ליברלים או "מהפכנים", וצנזורה על פרסומים מדעיים.
למשל, הפילוסוף הידוע גיאורג וילהלם פרידריך הגל אמנם לימד באוניברסיטה, אך תחת פיקוח הדוק.
האוניברסיטה, שנועדה בתחילה לעודד חשיבה ביקורתית ויצירה מדעית חופשית, הפכה לזירה שהמדינה ניסתה לשלוט בה אידאולוגית, ולמנוע ממנה להפיץ רעיונות חתרניים.
חרף הפיקוח הפוליטי, האוניברסיטה הצליחה לשמר חלק מערכיה המדעיים.
מהפכות 1848, שדרשו חירויות אזרחיות, איחוד גרמניה ורפורמות ליברליות, הביאו לנפילת מטרניך ולנסיגה זמנית של הדיכוי הפוליטי.
בעקבות זאת, הפיקוח הממשלתי על האוניברסיטה נחלש, ואפשר למרצים וסטודנטים להביע רעיונות חופשיים יותר.
עם זאת, השלטון הפרוסי שב והחמיר את הגבלותיו לאחר כישלון המהפכות והתחזקות השמרנות בשנות ה-1850. כך שחרף התקווה לשחרור אקדמי, החופש האינטלקטואלי באוניברסיטה נותר מוגבל במשך רוב המאה ה־19.
עם זאת, בסוף המאה, במיוחד לאחר איחוד גרמניה ב-1871, חלה פריחה מחודשת של האוניברסיטה.
היא זכתה למעמד בכיר במדע העולמי, והייתה בין הראשונות שאימצו שיטות מחקר מודרניות בתחומים כמו כימיה, פיזיקה, רפואה וכלכלה.
בשלהי המאה ה-19 היא כבר נחשבה לאחת האוניברסיטה המובילות באירופה ובעולם.
במהלך המאה ה-19 התרחבה האוניברסיטה ונוספו לה פקולטות רבות.
אוסף המאובנים והפוחלצים של האוניברסיטה אשר נוסד בשנת 1810 התרחב, ובשנת 1889 הפך למוזיאון.
בין התלמידים הבולטים שהתחנכו באוניברסיטה נמנים קרל מרקס, הוגה דעות ומייסד התיאוריה המרקסיסטית; אוטו פון ביסמרק, הקנצלר הראשון של גרמניה המאוחדת; מקס פלאנק, פיזיקאי חלוץ תורת הקוונטים.
לאחר עליית הנאצים לשלטון עברה אוניברסיטת הומבולדט נאציפיקציה והייתה לחלק ממערכת החינוך הנאצית, כמו אוניברסיטאות אחרות ברחבי גרמניה.
ב-10 במאי 1933 הוצאו מספריית האוניברסיטה כ-20,000 ספרים אשר להשקפת הנאצים נכתבו על ידי בעלי דעות או מוצא נחות ונשרפו בכיכר האופרה.
היה זה מפגן כוח שאורגן על ידי פלוגות הסער ואשר במהלכו נאם יוזף גבלס.
בתקופת השלטון הנאצי הוצאו מן האוניברסיטה סטודנטים וחברי סגל יהודים וכן כל מי שזוהה כמתנגד המשטר.
רבים מהם מצאו את מותם בידי הנאצים.
לאחר מלחמת העולם השנייה, הייתה האוניברסיטה בשטח של הסקטור הסובייטי ובכך הייתה בשטחה של ברלין המזרחית, בירת גרמניה המזרחית.
ב-1946 נפתחה האוניברסיטה מחדש וצוות העובדים שבה, כמו גם הסטודנטים נבחרו בקפידה גם לפי הישגיהם אך גם לפי מידת נאמנותם למפלגת האיחוד הסוציאליסטי, המפלגה הקומוניסטית ששלטה בגרמניה המזרחית.
כתגובה לכך, נפתחה ב-1948 בברלין המערבית האוניברסיטה החופשית של ברלין.
ב-1949 שונה שמה של האוניברסיטה לשמה הנוכחי, כאות הוקרה למייסדה, וילהלם פון הומבולדט.
לאורך השנים צברה שם עולמי והייתה לבין היוקרתיות שבגרמניה המזרחית.
על אף התסיסה הגוברת של סוף שנות ה-80, צוות העובדים והתלמידים של האוניברסיטה לא לקחו חלק בתנועות ההתנגדות לשלטון ובחרו ב-1990 ליושב ראש האוניברסיטה חבר מפלגת האיחוד הסוציאליסטי ומרגל בשטאזי בדימוס, הנריך פינק.
לאחר איחוד גרמניה עברה האוניברסיטה ארגון מחדש וכל המרצים בה פוטרו ונדרשו להגיש מחדש את מועמדותם לתפקידם.
רוב סגל המרצים הוחלף במרצים מחלקה המערבי של גרמניה.
היום אוניברסיטת הומבולט היא אוניברסיטה ציבורית בבעלות המדינה.
בשנת 2003 למדו באוניברסיטה 37,145 סטודנטים, בהם 4,662 סטודנטים זרים.
קמפוס האוניברסיטה שוכן במרכז העיר ברלין והמבנה המרכזי שלה נמצא בשדרת אונטר דן לינדן.
הבניין נבנה בהוראת המלך פרידריך השני עבור אחיו הצעיר הנסיך היינריך מפרוסיה.
רוב מוסדות האוניברסיטה נמצאים סביב הבניין המרכזי, זאת להוציא את מכון מדעי הטבע הנמצא באדלרסהוף בדרום ברלין.
הפקולטה למדעי התרבות, החברה והחינוך
שאריטה - אוניברסיטת ברלין לרפואה
האחים גרים – מחברי מעשיות האחים גרים
גאורג קנטור – מתמטיקאי ופילוסוף, אבי תורת הקבוצות
ורנר פון בראון – מדען טילים
פרידריך הגל – פילוסוף והיסטוריון
אוטו פון ביסמרק – מדינאי, קנצלר הממלכה הפרוסית
אלברט איינשטיין – פיזיקאי, זוכה פרס נובל
ורנר הייזנברג – פיזיקאי, זוכה פרס נובל
פריץ הבר – כימאי, זוכה פרס נובל
ישעיהו ליבוביץ – פילוסוף ופרופסור לביוכימיה ישראלי
גאורג צונדק – פרופסור לרפואה פנימית
ברנרד צונדק – פרופסור לאנדוקרינולוגיה וגינקולוגיה
קרל מרקס – פילוסוף, כלכלן, סוציולוג, היסטוריון, עיתונאי וסוציאליסט
אנג'לה דייוויס – פעילה חברתית רדיקלית, סופרת ופילוסופית אמריקנית
מקס פלאנק – פיזיקאי גרמני, זוכה פרס נובל.
מיצ'ל בצ'לט – פוליטיקאית ונשיאת צ'ילה
עזמי בשארה – פוליטיקאי וחבר הכנסת לשעבר
יורק בקר – סופר יהודי
אליעזר ברקוביץ – פילוסוף ותאולוג ישראלי
ישעיהו אליהו – רופא, הרנטגנולוג הראשון של תל אביב.
הרב מנחם מנדל שניאורסון מלובביץ'
ויקטור גוטהיינר – רופא, מחלוצי רפואת הספורט בישראל, פרופסור לשיקום הלב, בשנות השישים והשבעים של המאה העשרים כיהן בבית הספר לרפואה של אוניברסיטת ברלין כפרופסור לשיקום הלב
מינה ויצמן – רופאה מיילדת בירושלים, אחותו של חיים ויצמן
צבי כיתאין – רופא, מחלוצי הרופאים בארץ ישראל
ג'ני ארפנבק – סופרת ובמאית אופרה
אוניברסיטת החלל הבין-לאומית היא אוניברסיטה פרטית שהוקמה בשנת 1987. האוניברסיטה מציעה שתי תוכניות לתואר שני:
האוניברסיטה ממוקמת ליד שטרסבורג בצרפת.
בנוסף ללימודים בקמפוס זה, מתקיימת באוניברסיטה תוכנית רב-שנתית בסמסטר הקיץ, הנודדת בין ערים ומדינות שונות (כולל בחיפה, ישראל ב-2016).
בסגל ההוראה של האוניברסיטה חברים מומחי חלל ממדינות שונות, וכן אסטרונאוטים וקוסמונאוטים.
נשיא האוניברסיטה הוא ד"ר ג'ון וונסבין.
הלימודים באוניברסיטת החלל הבין-לאומית מהווים הזדמנות ייחודית לסטודנטים ממדינות רבות להפגש עם בכירים בתעשיות החלל של מדינות מגוונות, ולפתח רשת של קשרים חברתיים, שהיא אחת ממטרותיה של האוניברסיטה, השואפת למיזמי חלל הבין-לאומיים.
בתחילת יולי 2025, מונה איתן סטיבה, האסטרונאוט הישראלי השני, לכהן כנשיא של כבוד של האוניברסיטה.
הכנס השנתי של אוניברסיטת החלל הבין-לאומית
בשנת 1996 החלה אוניברסיטת החלל הבין-לאומית בקיום כנס שנתי, המוקדש מדי שנה לנושא מרכזי אחד.
במסגרת כנס זה נפגשים חוקרים, מהנדסים, מנהלים ובכירים מתעשיות החלל השונות בעולם, יחד עם סטודנטים של האוניברסיטה, לימים אחדים של דיונים.
בסיום כל כנס, מוציאה האוניברסיטה פרסום בנושא.
אוניברסיטת האומות הראשונות של קנדה שנקראה בעבר המכללה האינדיאנית הפדרטיבית של ססקצ'ואן היא אוניברסיטה בפרובינציית ססקצ'ואן שבקנדה.
הקמפוס העיקרי של האוניברסיטה ממוקם ברג'ינה שבססקצ'ואן.
קמפוסים נוספים ממוקמים בססקאטון ובפרינס אלברט שבססקצ'ואן.
מבנה האוניברסיטה שברג'ינה, תוכנן על ידי האדריכל דאגלס קארדינל.
האוניברסיטה נחנכה בשנת 2003 בנוכחות הנסיך הנסיך אדוארד, דוכס אדינבורו.
בשנת 2005 ביקרה באוניברסיטה מלכת קנדה אליזבת השנייה, והעניקה לאוניברסיטה אבן מטירת בלמורל שבסקוטלנד על מנת לסמל את ההסכמים שנחתמו בין האומות הראשונות של קנדה לבין בית המלוכה הקנדי.
ראשיתה של האוניברסיטה במכללה האינדיאנית הפדרטיבית של ססקצ'ואן, שפעלה בשיתוף עם אוניברסיטת רג'ינה.
המכללה נוסדה בשנת 1976 בעקבות הסכם בין הפדרציה של האומות האינדיאניות של ססקצ'ואן לבין אוניברסיטת רגינה.
ההסכם קבע שמטרת המכללה שתוקם תהיה לשרת את הצרכים האקדמיים, התרבותיים והרוחניים של האומות הראשונות.
האוניברסיטה מפעילה תוכניות מיוחדות, בתוך שיתוף פעולה עם הקהילות האינדיאניות המקומיות, על מנת לקדם תוכניות הנותנות מענה לצרכים של הקהילות האינדיאניות המקומיות בתחומי הבריאות, החינוך ואיכות הסביבה.
כך לדוגמה משולבים לימודי הבריאות ורפואת השן באוניברסיטה בתוכניות טיפול קהילתיות.
במאי 2007 הועמדה חברותה של האוניברסיטה באיגוד האוניברסיטאות והמכללות של קנדה על תנאי בשל פיטורים שנויים במחלוקת של כמה מאנשי האוניברסיטה בשנת 2005. האוניברסיטה קיבלה את תנאי האיגוד ושבה להיות חברה מלאה באיגוד באפריל 2008.
אוניברסיטת המדינה של אריזונה היא האוניברסיטה הגדולה במדינת אריזונה שבארצות הברית, ואחת האוניברסיטאות הציבוריות הגדולות בארצות הברית.
בשנת הלימודים האקדמית 2017–2018 היו רשומים לאוניברסיטה 72,000 סטודנטים, מהם 59,198 לתואר ראשון ו-12,630 לתארים מתקדמים.
לאוניברסיטה חמישה קמפוסים במטרופולין של פיניקס, ועוד ארבעה מרכזי למידה אזורים ברחבי אריזונה.
האוניברסיטה מנוהלת על ידי 'מועצת המנהלים של אריזונה'.
האוניברסיטה חברה בברית פלוס, באיגוד אוניברסיטאות המחקר (URA) ושותפה מייסדת בקונסורציום הבין-לאומי של מיזם טלסקופ מגלן הענק (GMT).
האוניברסיטה הוקמה בשנת 1885 כבית ספר להכשרת מורים לטריטוריית אריזונה בטמפה.
מאוחר יותר שונה שם המוסד ל'מכללת המדינה של אריזונה'.
במהלך שנות ה-50 של המאה ה-20, בעקבות גידול משמעותי באוכלוסיית אריזונה והמטרופולין של פיניקס בפרט, נוצר צורך בפתיחת אוניברסיטה.
בשנת 1958 לאחר הצבעה במשרד המושל של אריזונה נתנה החלטה לתת למכללה מעמד של אוניברסיטה, וכך ב-5 בדצמבר 1958 הפכה 'מכללת המדינה של אריזונה' ל'אוניברסיטת המדינה של אריזונה'.
עם השנים צמחה האוניברסיטה, נפתחו עוד ועוד קורסים וכמות הסטודנטים גדלה, מה שגרם לצורך לפתוח מספר קמפוסים נוספים.
בשנת 1984 נפתח "הקמפוס המערבי" בצפון מערב פיניקס.
ב-1996 נפתח "הקמפוס הפוליטכני" במסה ובשנת 2006 נפתח "קמפוס המרכז" במרכז פיניקס.
עדיין הקמפוס הראשי והמקורי בטמפה נשאר הקמפוס הגדול.
האוניברסיטה מנוהלת על ידי 'מועצת המנהלים של אריזונה' המונה 12 חברים.
שמונה מהם ממונים על ידי מושל אריזונה לכהונה בת שמונה שנים, שני סטודנטים ממונים לתקופה של שנתיים כאשר בשנה הראשונה הם חניכים ואין באפשרותם להצביע.
'' אחראית גם על שאר האוניברסיטאות של אריזונה, אוניברסיטת אריזונה בטוסון ו בפלאגסטאף.
האוניברסיטה מפעילה את כל סוגי התקשורת ההמונית: עיתונות, טלוויזיה, רדיו ואינטרנט.
התקשורת ההמונית של האוניברסיטה עצמאית ונעשית כולה על ידי הסטודנטים כאשר ישנו יועץ לסטודנטים ואחראי מחלקה אשר מועסקים על ידי האוניברסיטה.
ישנו עיתון אחד יומי היוצא לאור מדי יום בימים שני–שישי ומופץ ב-18,000–20,000 עותקים.
יותר מ-96% מהסטודנטים בכל ארבעת הקמפוסים קוראים את העיתון לפחות פעם בשבוע ו-65% קוראים אותו כל יום.
הממוצע הוא 2.5 קוראים לכל עותק של עיתון וכ-45,000 קוראים בכל ארבעת הקמפוסים.
אתר האינטרנט Web Devil מתעדכן 24 שעות, 7 ימים בשבוע בזמן אמת.
ערוץ הטלוויזיה משודר בכל הקמפוסים ובמגורי הסטודנטים מדבר על כל הנושאים החשובים באוניברסיטה.
ישנן שתי תחנות רדיו השייכות לאוניברסיטה והן: KASC 1260AM וW7ASU.
KASC 1260AM היא תחנת רדיו המנוהלת על ידי הסטודנטים אך רשמית לא נחשבת לחלק מהמדיה של האוניברסיטה.
התחנה משדרת מוזיקה 24 שעות ומבזק חדשות כל שעה עגולה.
W7ASU הוא מועדון חובבות רדיו, המקיים קשרי רדיו עם חובבי רדיו ברחבי ארצות הברית והעולם ומכשיר את המעוניינים להיות חובבי רדיו מורשים.
המועדון מנוהל על ידי האוניברסיטה עצמה ועל ידי החוג לתקשורת רדיו.
מועדון זה הוקם לראשונה ב-1935.
בית הספר לרפואה מאיו קליניק
המרכז במרכז העסקים הראשי של לוס אנג'לס
על-שם סנדרה דיי או'קונור (1965)
הקולג' למדעים ואמנויות אינטגרטיביות (2014)
דירוג QS לאוניברסיטאות - מקום 179 (2024)
דירוג אזורי - ארצות הברית
אוניברסיטת האימאם חוסיין (בפרסית: دانشگاه امام حسین) היא אוניברסיטה ציבורית בטהראן שבאיראן.
האוניברסיטה נוסדה בשנת ב-1986 ומשתפת פעולה עם המשרד למדעים, מחקר וטכנולוגיה ומשרד ההגנה בממשלת איראן, וכן עם משמרות המהפכה.
נקראת על שם האימאם חוסיין (בן עלי), מייסד השיעה.
תנאי הקבלה לאוניברסיטה שונים מהמקובל באוניברסיטאות האיראניות, שבהן עמידה בבחינת כניסה מטעם המשרד למדעים, מחקר וטכנולוגיה האיראני, היא תנאי לקבלה ללימודים אקדמאיים.
אוניברסיטת האימאם חוסיין מקבלת לשעריה רק חברים במשמרות המהפכה, על המועמד לעמוד בריאיון הבוחן התאמה אידאולוגית ולהוכיח כשירות רפואית.
סטודנטים המתקבלים מקבלים מלגה והופכים לחברים בבסיג'.
הסטודנטים אינם מורשים לטוס לחו"ל או לעבוד בחברות פרטיות.
האוניברסיטה הוקמה בשנת 1986 בשם אוניברסיטת "האימאם חוסיין - השכלה גבוהה" ובתחילה כללה פקולטה להנדסה, פקולטה למדעים, פקולטה למדעי החברה, וכן פקולטה לרפואה.
שנה לאחר מכן, ב-1987, כללה גם פקולטה למדעים צבאיים.
בשנת 1994 הפקולטה לרפואה הפכה לאוניברסיטה לרפואה בשם "אוניברסיטת בכיאתאללה למדעי הרפואה" המכשירה סטודנטים לדוקטורט בשלוש פקולטות תזונה, רפואה דחופה ותרופות כמו גם מהווה מכון למחקר תרופות עבור הצבא.
בשנת 1969 איראן הכפיפה את כל התעשיות הצבאיות תחת ארגון התעשיות הצבאיות (ה-MIO) אשר היה כפוף ל"שר המלחמה".
במשך כ-15 שנה, התעשיות יצרו ציוד מגן, פצצות, מרגמות ומרעומים.
בנוסף לכך, סיפקו רובים ומכונות ירייה ברישיון מערב גרמניה.
כתוצאה מהמהפכה האיראנית, נעצרה פעילות הארגון; ללא מומחים מחוץ לאיראן, התעשיות לא יכלו להמשיך לפעול ולהמשיך בייצור.
עד שנת 1981 איבד הארגון את השליטה שלו בתעשיות.
בסוף 1981, הממשלה החדשה שקמה לאחר המהפכה הכפיפה את התעשיות תחת ארגון תעשיות ההגנה (DIO) וב-1986 מספר גדול של רובים ומכונות ירייה היו מייצור מקומי.
על מנת להשיג יכולות טכנולוגיות ייחודיות הוקמו מספר גופים אקדמיים, ביניהם "אוניברסיטת האימאם חוסיין", "אוניברסיטת בקיאתאללה למדעי הרפואה", "אוניברסיטת מאלכ אשתר" שכפופות ישירות או בעקיפין ל-DIO.
ב-1989 החלה תוכנית לפיתוח טילים בליסטיים בראשות משמרות המהפכה.
באותו הזמן משרד ההגנה והשמירה אוחד למשרד ההגנה והלוגיסטיקה של הכוחות המזוינים ויכולות משמרות המהפכה אוחדו עם ה-DIO.
בשנות ה-90 האחריות על תוכנית הטילים הוטלה על ארגון תעשיית האוויר והחלל האיראני (AIO).
באוניברסיטה פועלת מחלקה המתמחה בפיזיקה גרעינית.
כחלק מפעילותה עבור משמרות המהפכה, היא משמשת כמרכז לניסויים אודות מחקר הגרעין.
יתרה מכך, מרכזת את כלל תחום המחקרים האקדמאיים מהאוניברסיטאות האיראנית בתחום העשרה גרעינית ופיתוח נשק גרעיני.
פרופסור ריימונד טאנר מאוניברסיטת ג'ורג'טאון, מומחה לאיראן, טוען שהאוניברסיטה הפכה למרכז בתוכנית הגרעין החשאית של איראן.
בנוסף יש הערכות כי האוניברסיטה משמשת גם למחקר ביולוגי בתחום המיקרובים ונשק ביולוגי.
בפברואר 1998 קבעה ממשלת בריטניה כי האוניברסיטה מספקת אמצעים וטכנולוגיה לנשק להשמדה המונית, לצד עסקאות אסורות.
כך גם תוארה על ידי ממשלת גרמניה - ארגון צבאי איראני הפועל להשיג נשק להשמדה המונית.
ישנם דיווחים הטוענים כי המוסד פועל לפיתוח יכולת גרעינית בנפרד מהארגון לאנרגיה אטומית של איראן.
לפי גורמים רשמיים בארצות הברית המוסד מייצר אנתרקס ואַפְלָטוׂקְסִין (Aflatoxin).
המשרד לבקרה על נכסים זרים האמריקאי (OFAC) הטיל סנקציות על הארגון ואסר על סחר עמו.
כמו כן, הוא נמצא ברשימת המוסדות החשודים בפיתוח אמצעי לחימה ביולוגיים, כימיים וגרעיניים של ממשלת יפן.
בתחילה אוניברסיטת האימאם חוסיין כללה ארבע פקולטות:
בשנת 1994, בוטלה הפקולטה לרפואה והפכה לאוניברסיטה לרפואה "אוניברסיטת בכיאתאללה למדעי הרפואה".
לאוניברסיטה 33 תוכניות לתואר שני ו-9 תוכניות למסלול דוקטורט, המאושרים על ידי המשרד למדעים מחקר וטכנולוגיה האיראני.
אוניברסיטת דרום קליפורניה היא אוניברסיטה פרטית בלוס אנג'לס שבקליפורניה.
נוסדה בשנת 1880 והיא מוסד ההשכלה הגבוהה והמחקר הוותיק ביותר במערב ארצות הברית.
האוניברסיטה נחשבת לאחת האוניברסיטאות הפרטיות הטובות והבולטות בארצות הברית.
האוניברסיטה חברה באיגוד האוניברסיטאות האמריקניות ובהתאגדות אוניברסיטאות האוקיינוס השקט.
כאשר אוניברסיטת דרום קליפורניה פתחה את שעריה בשנת 1880, 10 מרצים לימדו 53 סטודנטים עבור שכר לימוד של $15 לסמסטר.
בלוס-אנג'לס באותה תקופה לא היו כבישים סלולים, תאורה חשמלית או טלפונים.
המחזור הראשון סיים בשנת 1884. האוניברסיטה הוקמה ביוזמתו של השופט רוברט וידני, אשר גייס למיזם שלושה תורמים מרכזיים: , סוחר ובנקאי פרוטסטנטי, , קתולי יליד אירלנד שהיה מושל קליפורניה בשנים 1860–1862 ואיסאייס וולף הלמן, בנקאי יהודי-גרמני.
בשנים הראשונות האוניברסיטה הייתה קשורה לכנסייה המתודיסטית, אך משנת 1952 לאוניברסיטה אין קשר עם הכנסייה והיא מוסד ללא שיוך דתי.
צבעי האוניברסיטה הם ארגמן וזהב, אשר אושרו על ידי נשיא האוניברסיטה בשנת 1895. "" הוא סמל מפורסם של האוניברסיטה, שהונצח בדמות פסל ברונזה של חייל טרויאני המוצב במרכז הקמפוס.
הכינוי "" הוענק לספורטאי האוניברסיטה בשנת 1912 על ידי כתב הספורט של "לוס אנג'לס טיימס".
אוניברסיטת דרום קליפורניה היא המעסיק הפרטי הגדול ביותר בלוס אנג'לס והשלישי בגודלו בקליפורניה.
מבחינה פוליטית, לאוניברסיטה הייתה בעבר נטייה שמרנית המזוהה עם המפלגה הרפובליקנית, אך משנות ה-90 הרוב השמרני הוחלף בקולות יותר ליברליים, שמקורו בעובדה שגוף הסטודנטים הפך למעורב יותר מבחינה גאוגרפית ואתנית.
בשנת 2012 הוקם בית הספר לריקוד על שם גלוריה קאופמן.
זה היה בית הספר חדש ראשון מאז שנות ה-70 של המאה ה-20. בשנת 2015 מונה ויליאם פורסייט לפרופסור בבית הספר והחלו לימודים לתואר בריקוד.
ברחבי האוניברסיטה יש מורשת אדריכלית ואמנותית החל מהאדריכלות הרומנסקית ועד לייצוג של אמנים עכשוויים.
הקולג' לאמנויות ומדעים ע"ש דנה ודוד דורנסיף (1880)
בית הספר לאמנות ועיצוב ע"ש (1895)
ע"ש ג'ימי איובין ואנדרה יאנג (2013)
דירוג QS לאוניברסיטאות: מקום 116 (2024)
דירוג QS לאוניברסיטאות: מקום 35 (2024)
פרי או'בריאן - אלוף אולימפי בהדיפת כדור ברזל
ג'נט אוונס - אלופה אולימפית בשחייה
ג'ורג' אולה - זוכה פרס נובל לכימיה
קלינט איסטווד - שחקן, במאי קולנוע, מפיק קולנוע ומלחין קולנוע
זאק אפרון - שחקן קולנוע, מדבב וזמר אמריקאי
דאגלס אמהוף - האדון השני של ארצות הברית
ניל ארמסטרונג - אסטרונאוט, האדם הראשון שצעד על אדמת הירח
מארי גל-מאן - זוכה פרס נובל לפיזיקה
רון הווארד - שחקן ובמאי קולנוע
ג'ון ויין - שחקן קולנוע
אריה ורשל - זוכה פרס נובל לכימיה
ג'ורג' לוקאס - תסריטאי, מפיק ובמאי קולנוע
מוחמד מורסי - נשיא מצרים
שריל מילר - שחקנית כדורסל
ג'ון נייבר - אלוף אולימפי בשחייה
פט ניקסון - הגברת הראשונה של ארצות הברית
אליסון פליקס - אלופה אולימפית באתלטיקה
ליליאן קופלנד - אלופה אולימפית באתלטיקה
שינזו אבה - ראש ממשלת יפן
אוניברסיטת ההמונים היא מפעל חינוכי פילנתרופי שנוסד בשנת 2009 על ידי היזם הישראלי שי רשף.
האוניברסיטה היא אוניברסיטה מקוונת וכל השיעורים, הגשת העבודות והמבחנים מבוצעים דרך האינטרנט.
היא מתופעלת בעיקר על ידי מתנדבים.
האוניברסיטה היא מוסד אקדמי ראשון מסוגו בעולם, הפועל ללא מטרות רווח וללא שכר לימוד, אך על כל מבחן יש לשלם 100–200 דולר.
האוניברסיטה מעבירה לסטודנטים שלה בכל רחבי העולם הרצאות ומשימות לביצוע באמצעות האינטרנט, ואין לה קמפוס, אלא רק משרד בפסדינה, ארצות הברית.
הנהלת אוניברסיטת ההמונים הצהירה על כוונה לפעול להקמת מרכזי תקשורת, שיאפשרו גישה לאינטרנט במדינות עולם שלישי דוגמת בנגלדש, האיטי, ליבריה, זימבבואה והרשות הפלסטינית.
בינואר 2014 קיבלה האוניברסיטה הכרה אקדמית על ידי הוועדה להכרה בלימודים מרחוק (DEAC), ובעקבות זאת הוכרה גם על ידי מחלקת החינוך של ארצות הברית והמועצה להכרה בהשכלה גבוהה (CHEA) .
בנוסף, היא מוכרת על ידי הלשכה להשכלה על-תיכונית פרטית בקליפורניה (BPPE) .
היזם הישראלי שי רשף ייסד את האוניברסיטה בינואר 2009.
האוניברסיטה הוכרזה באו"ם ב-19 במאי 2009. תוכנית הלימודים הראשונה התחילה בספטמבר 2009 כאשר 177 סטודנטים מ-49 מדינות מרחבי העולם השתתפו בכיתת הלימוד החלוצה של האוניברסיטה.
האוניברסיטה הוצגה ב-Clinton Global Initiative באוגוסט 2010, ובמסגרת זו התחייבה בנובמבר 2011 לתת מלגות לימוד מלאות לכ-250 סטודנטים מהוואי.
בפברואר 2014 קיבלה האוניברסיטה של ההמונים הכרה אקדמית מהוועדה להכרה בלימודים מרחוק (DEAC) .
באפריל 2014 השלימו את לימודיהם לתואר ראשון הסטודנטים הראשונים של האוניברסיטה.
שבעה סטודנטים אלה, שלמדו מנהל עסקים, מתגוררים בארצות הברית, בסוריה, בירדן ובניגריה.
בנובמבר 2014 הכריזה אוניברסיטת ההמונים על פרויקט פתיחת דלתות האוניברסיטה לפליטים בכל רחבי העולם בשיתוף עם ארגון הפליטים של האו"ם (UNHCR), אמנסטי אינטרנשיונל, היאס (HIAS) והמרכז לקידום פליטים אפריקאים (ARDC).
במרץ 2016 השיקה האוניברסיטה את תוכנית ה-MBA שלה.
ב-2014 למדו בה 2,000 סטודנטים מ-151 מדינות, ומספר הסטודנטים גדל בהתמדה.
בשנת 2017, למדו באוניברסיטה יותר מ-10,000 סטודנטים מ-200 מדינות.
בשנת 2023 לומדים כ-137 אלף סטודנטים, ומתוכם כ-3,000 נשים אפגניות, שלומדות בביתן בהיחבא.
בשנת 2023 זכה היזם שי רשף ב"פרס יידן" לשנת 2023, פרס על חדשנות בתחום החינוך.
נשיא האוניברסיטה הוא שי רשף, והרקטור הוא דוד כהן (David H.
Cohen), פרופסור אמריטוס באוניברסיטת קולומביה.
האוניברסיטה מנוהלת על ידי ועדת הנשיא וחבר הנאמנים של האוניברסיטה.
אוניברסיטת ההמונים קיבלה הכרה בינלאומית בזכות ועדת הנשיא שלה.
יושב ראש ועדת הנשיא של האוניברסיטה הוא נשיא אוניברסיטת ניו יורק (NYU) ג'ון סקסטון , והוועדה כוללת גם את נשיא אוניברסיטת ברקלי קליפורניה, ניקולס דירקס , מנהל המכון הטכנולוגי ההודי (IIT) פרופסור דוונג קאההור, סגן נשיא אוניברסיטת אוקספורד סר קולין לוקאס ועוד.
פעילות האוניברסיטה נשענת על מעל ל-3,000 מתנדבים שעובדים במגוון רחב של עבודות, יחד עם קבוצה קטנה של עובדים בתשלום.
האוניברסיטה מציעה 8 תוכניות לימודים:
תואר שני במנהל עסקים (.M.B.A)
ישנן שלוש דרישות על מנת להתקבל לאוניברסיטה: תעודת סיום לימודי תיכון (בגרות), הוכחת שליטה בשפה האנגלית ולהיות מעל גיל 16. לאחר השלמת לימודים קורסים כלליים הסטודנטים יכולים להתחיל בלימודי הליבה.
כל קורס, אשר תוכנן על ידי ועדה אקדמית, מורכב מעבודה אישית בשילוב עם מטלת דיון קבוצתי ולשניהם מתבצעת הערכת עמיתים.
גודל כל כיתה היא 20–30 תלמידים וכל חומרי הלימוד של האוניברסיטה הם משאבים לימודיים פתוחים כך שסטודנטים אינם צריכים לשלם על ספרי לימוד.
הלימודים באוניברסיטה הם ללא שכר לימוד, כך שסטודנטים הלומדים בה אינם צריכים לשלם על השתתפות בשיעורים.
עם זאת, ישנם עלויות נילוות שהם כן צריכים לשלם:
דמי הרשמה חד פעמיים בעת הרישום לאוניברסיטה בסך 60 דולר.
עלויות בדיקת מבחנים בסך 100–200 דולר למבחן.
כדי להשלים לימודי תעודה (Associate of Science), על סטודנט לקחת כ-20 קורסים, וכדי להשלים לימודי תואר ראשון על סטודנט לקחת כ-40 קורסים, מה שמעמיד את גובה שכר הלימוד הכולל על סכום של 2,000–4,000 דולר.
בנוסף, קיימות מלגות לטובת סטודנטים אשר אינם יכולים לעמוד בתשלומים אלו.
בספטמבר 2009 התוכנית Yale ISP של בית הספר למשפטים של אוניברסיטת ייל הרחיבה את התוכנית שלה לחינוך דיגיטלי על ידי שותפות מחקר עם אוניברסיטת ההמונים.
ביוני 2011 האוניברסיטה יצרה שיתוף פעולה עם אוניברסיטת ניו יורק (NYU) כדי לאפשר לסטודנטים מצטיינים שלה מעבר ל-NYU אבו דאבי .
ביוני 2011 האוניברסיטה החלה בשיתוף פעולה עם חברת HP.
בשיתוף הפעולה התחייבה האחרונה לחנוך ולממן את לימודיהם של סטודנטיות מרחבי העולם, להקים התמחות מחקר וירטואלית (internship), לספק מחשבים למרכזי הלימוד בהוואי ולתת עזרה כללית לאוניברסיטת ההמונים בהשגת הכרה אקדמית.
בשנת 2011 חברה קרן ביל ומלינדה גייטס למאמצי האוניברסיטה לקבל הכרה אקדמית באמצעות תרומה של 500,000 דולר.
באוגוסט 2013 הודיע מיזם מיקרוסופט 4Afrika על פתיחת תוכנית שבה יינתנו מלגות לסטודנטים מאפריקה וגישה לתוכניות ומקורות מידע של מיקרוסופט.
באפריל 2016 אוניברסיטת קליפורניה בברקלי החלה בשיתוף פעולה עם אוניברסיטת ההמונים, במסגרתו הודיעה על קבלתם ללימודים של בוגרי אוניברסיטת ההמונים, ועל אפשרות למצטיינים בלימודי תעודה באוניברסיטת ההמונים להמשיך לימודיהם לתואר ראשון בברקלי.
אוניברסיטת הונג קונג היא המוסד להשכלה גבוהה הוותיק ביותר בהונג קונג.
שפת ההוראה הרשמית במוסד היא אנגלית.
אוניברסיטת הונג קונג היא אחת מן האוניברסיטאות הטובות בעולם.
האוניברסיטה חברה ברשת אוניברסיטאס 21, בהתאגדות אוניברסיטאות האוקיינוס השקט (APRU) ובאיגוד של אוניברסיטאות חבר העמים הבריטי (ACU).
מקורותיה של האוניברסיטה בקולג' של הונג קונג לרפואה עבור סינים (Hong Kong College of Medicine for Chinese), אשר נוסד על ידי החברה המיסיונרית של לונדון בשנת 1887 וברבות השנים הפך לפקולטה לרפואה של אוניברסיטת הונג קונג.
האוניברסיטה נוסדה בשנת 1911 כאשר המושל סר פרדריק לוגארד הציע להקים אוניברסיטה בהונג קונג.
לוגארד חש בצורך הדחוף להקים אוניברסיטה באסיה אשר תתחרה באוניברסיטאות שהקימו המעצמות האחרות בסין, הבולטת בהן הייתה פרוסיה שהקימה בשנת 1907 את אוניברסיטת טונגז'י בשאנגחאי.
איש עסקים פרסי, סר הורמוסג'י נאורוג'י מודי אשר שמע על תוכניתו של לוגארד, התחייב לתרום 150,000 דולר הונג קונגי לבניית האוניברסיטה ו-30,000 דולר נוספים להוצאות ההפעלה.
האוניברסיטה אף קיבלה תמיכה כספית מקהילת העסקים של דרום סין ואף ממשלת הונג קונג הגישה סיוע כספי.
בין התורמים היו אף חברת HSBC וממשלת בריטניה.
אבן הפינה לבניין האוניברסיטה הונחה על ידי המושל לוגארד ב-16 במרץ 1910 בתקווה שהאוניברסיטה תחנך את בני העם הסיני והבריטי תושבי הונג קונג לערכי האימפריה הבריטית, בניגוד לערכי המעצמות המערביות האחרות.
האוניברסיטה נוסדה רשמית בשנת 1911 ובשנת 1912 נערך טקס הפתיחה.
בשנותיה הראשונות האוניברסיטה אימצה את תוכנית הלימודים שהייתה נהוגה באוניברסיטת מנצ'סטר, אשר שמה דגש רב על המדעים על פני מדעי הרוח.
תחילה נפתחה הפקולטה לרפואה, שתחילתה הייתה בקולג' של הונג קונג, אולם בתוך שנה נפתחו פקולטות ההנדסה והאומנויות (שבה לא הוצעו בתחילה תארים בסוציולוגיה או פילוסופיה).
בחודש דצמבר 1916 נערך טקס הענקת תארים ראשון ובו הוענקו תארים ל-26 בוגרים, 5 מהם בהצטיינות.
בתחילתה קיבלה האוניברסיטה תלמידים גברים בלבד ונשים ראשונות התקבלו ללימודים רק לאחר כעשר שנים.
לאחר מהומות שנות 1925–1926 בהונג קונג וחבל קנטון, הממשל ניסה לנקוט בצעדים שנועדו לשלב באופן רחב יותר את תרבות המזרח בתוכנית הלימודים ומספר רב יותר של קורסים ניתנו בשפה הסינית.
בשנת 1927 נפתח מסלול לתואר בשפה הסינית.
האוניברסיטה המשיכה ליהנות בשנות ה-20 וה-30 מתרומות של אנשי עסקים עשירים בהונג קונג, אשר אפשרו הוספת מבנים בקמפוס האוניברסיטה והרחבת תוכניות לימוד בתרבות סין.
בשנת 1937 נפתח בית החולים על שם המלכה מרי, המשמש מאז כבית חולים אוניברסיטאי.
בשנת 1941 פלשו כוחות יפן להונג קונג, מבנים רבים באוניברסיטה ניזוקו והמוסד נסגר לפעילות עד לשנת 1945.
לאחר תום מלחמת העולם השנייה שבה ונפתחה האוניברסיטה לפעילות, תוך שנעשו בה שינויים מבניים והשקעות בפתיחת תוכניות לימוד בתחום המשפטים ומדעי החברה.
הפקולטה למדעי החברה נוסדה בשנת 1967 והמחלקה למשפטים בשנת 1969. בשנת 1961 למדו במוסד 2,000 תלמידים, פי ארבעה ממספרם בשנת 1941. בשנת 1982 נפתחה הפקולטה לרפואת שיניים אשר עיקר פעילותה בבית החולים לרפואת שיניים על שם הנסיך פיליפ.
זוהי הפקולטה היחידה לרפואת שיניים בהונג קונג עד ימינו (2011).
בשנת 1984 הפכו בית הספר לארכיטקטורה ובית הספר לחינוך לפקולטות עצמאיות, ואף המחלקה למשפטים הפכה לפקולטה עצמאית.
בשנת 2001 נוסדה הפקולטה לעסקים וכלכלה, זוהי הפקולטה העשירית באוניברסיטה.
לאחר שנת 1989 החלה ממשלת הונג קונג להדגיש את חשיבות רכישת תואר ראשון, כך הגיעו לאוניברסיטה תלמידים רבים שבנסיבות אחרות היו נוסעים ללמוד בבריטניה.
לקראת העברת השליטה בהונג קונג לידי סין, בשנת 1997, גדל באופן משמעותי מספר התלמידים במוסד וכך גם מגוון תוכניות הלימוד.
בשנת 2001 למדו באוניברסיטה 14,300 תלמידים ביותר מ-100 תוכניות שונות לתואר.
באוניברסיטת הונג קונג לומדים יותר תלמידים לתארים מתקדמים מאשר בכל מוסד אחר בהונג קונג, והם מהווים כ-10% מכלל התלמידים במוסד.
כל עשר הפקולטות מקיימות תוכניות לתארים מתקדמים באמצעות בית הספר ללימודים מתקדמים.
הקמפוס המרכזי של האוניברסיטה הוא בשטח של כ-160 דונם בשכונת מיד-לוולס על האי הונג קונג.
בנייני האוניברסיטה הם בין הבניינים הבודדים בסגנון קולוניאלי בריטי אשר שרדו בהונג קונג.
הפקולטה לרפואה על שם לי קה שינג נמצאת כ-4.5 ק"מ מדרום-מערב לקמפוס המרכזי, בדרום הונג קונג.
בשטח קמפוס הפקולטה לרפואה פועל בית החולים על שם המלכה מרי.
הפקולטה לרפואת שיניים נמצאת בבניין בית החולים לרפואת שיניים על שם הנסיך פיליפ.
האוניברסיטה אף מפעילה את מכון המחקר החקלאי על שם כדורי, על שטח של 95 דונם באזור הטריטוריות החדשות וכן את מכון המחקר הימי על שם סווייר בקצה הדרומי של האי.
באוניברסיטה פועלות 10 פקולטות ומספר יחידות אקדמיות שאינן במעמד פקולטה, המציעות תוכניות לימוד לתלמידים.
הפקולטה לרפואה על שם לי קה שינג
דירוג QS לאוניברסיטאות - מיקום 26= (2024)
דירוג QS לאוניברסיטאות - מיקום 5 (2024)
מגן האוניברסיטה הוגש לראשונה כהצעה למועצת הסמלים הבריטית באוקטובר 1912. עיצוב המגן ושתי גרסאות המוטו, באנגלית ובסינית, אושר ב-14 במאי 1913. על המגן מופיע אריה המזכיר בעיצובו את האריות על סמל אנגליה, ואילו הספר הפתוח הוא מאפיין המשותף למגנים של אוניברסיטאות רבות ומסמל את תפקידן בקידום ההשכלה.
המוטו הלטיני הוא Sapientia et Virtus, "חוכמה ומידה טובה".
המוטו בסינית כתוב על עלי הספר הפתוח, מימין לשמאל ומלמעלה למטה, ומכיל שני ביטויים: 明德 (מינג טאק) ו-格物 (קאק מאט), שפירושם "מידה טובה מפוארת" ו"חקר הדברים".
בשנת 1981, כאשר האוניברסיטה ציינה 70 להיווסדה, הוגשה בקשה למועצת הסמלים הבריטית לאישור שלט אצולה מלא לאוניברסיטה.
הבקשה אושרה בשנת 1984. בסמל שולב מגן האוניברסיטה והמוטו.
תומכי המגן הם אריה ודרקון סיני, המסמלים את שאיפת האוניברסיטה למזג תרבויות מזרח ומערב, בעוד שהחלקה מרמזת לאי הונג קונג, שם ניצב הקמפוס המרכזי של האוניברסיטה.
אוניברסיטת המבורג היא אוניברסיטת מחקר ציבורית השוכנת בעיר המבורג שבגרמניה, היא הוקמה ב-1919 על ידי וילהלם שטרן.
רובע האוניברסיטה של המבורג מרכז בתוכו את ליבת החיים הסטודנטיאלים של המבורג - האוניברסיטה עצמה, מרכזי הבילויים של הסטודנטים - פאבים, מועדונים ומסעדות כמו גם מרכזי תרבות אומנות ותיאטרון ולכן אזור זה נחשב לאחד התוססים והשוקקים בחיים הצעירים של המבורג.
6 בוגרי אוניברסיטת המבורג זכו בפרס נובל.
מספר הסטודנטים הממוצע בכל שנה הוא 38,000 מתוכם 3,800 סטודנטים שלומדים לתואר שני וכ-900 לתואר דוקטור.
האוניברסיטה מציעה כ-120 מסלולי לימוד שונים אשר מוצעים על ידי שש פקולטות.
המוסד פעל בין השנים 1613 עד 1893, אך זכה לרמת השתתפות נמוכה של סטודנטים ולכן נסגר.
בשנת 1895 הוחלט להקים את האוניברסיטה מחדש בעזרת מימון של איש עסקים מקומי בשם אדמונד סימרס.
בינואר 1919 פתחה העיר המבורג מחדש את שערי האוניברסיטה.
ב-1933, בעקבות עליית הנאצים לשלטון, פוטרו מהאוניברסיטה הפרופסורים ממוצא יהודי.
הפקולטות הראשונות שהוקמו באוניברסיטה היו משפטים, מדע, רפואה, פילוסופיה ומדעי הטבע.
האוניברסיטה רכשה את מעמדה הבין-לאומי בתקופת רפובליקת ויימאר.
ספריית האוניברסיטה כוללת כ-5 מיליון ספרים.
היא הוקמה עוד בשנת 1479 ובהמשך הועברה לאוניבריסטה.
בין היתר נשמר בה מחזור לוי.
הפקולטה לעסקים, כלכלה ומדעי החברה
הפקולטה לחינוך, פסיכולוגיה, ותנועת האדם
הפקולטה למתמטיקה, מידענות, ומדעי הטבע
את הפקולטות מאיישים כמעט 850 פרופסורים העוסקים בהוראה ומחקר, כ-1,800 אנשי סגל אקדמי, וכ-6,650 אנשי סגל מנהלי.
דירוג QS לאוניברסיטאות - מקום 191 (2025)
רשת האוניברסיטאות של הוואי היא רשת אוניברסיטאות ציבוריות של מדינת הוואי.
תוכניות הלימודים באוניברסיטה כוללות לימודים טרום-אקדמאים, לימודים לתואר ראשון ותארים מתקדמים לרבות לימודים לדוקטורט.
שלושה קמפוסים, שבעה קולג'ים קהילתיים, חמישה מרכזי מחקר, שלושה מרכזים אוניברסיטאיים וארבעה מרכזים חינוכיים בשישה איים במדינת הוואי.
מרכזה של האוניברסיטה ממוקם בהונולולו.
אוניברסיטת מרטין לותר הַאלֶה-ויטנברג היא אוניברסיטה ציבורית למחקר בעלת קמפוסים בערים האלה וויטנברג במדינת סקסוניה-אנהלט שבגרמניה.
האוניברסיטה נוסדה ב-1817 כתוצאה מאיחודן של אוניברסיטת ויטנברג (שנוסדה ב-1502) ואוניברסיטת האלה (1694) וקרויה על שמו של מייסד הנצרות הפרוטסטנטית, מרטין לותר, שהיה פרופסור באוניברסיטת ויטנברג.
עיקר מבני ההוראה והמחקר של האוניברסיטה נמצאים בהאלה, בעוד שבוויטנברג נמצאים מרכזי הכנסים והסמינרים.
אוניברסיטת ויטנברג נוסדה ב-1502 ביוזמתו של פרידריך השלישי, הנסיך הבוחר של סקסוניה ("פרידריך החכם"), לפי האידאולגיה של פיליפ מלנכתון.
בעקבות הרפורמה של מרטין לותר, הפכה האוניברסיטה למרכז הרפורמציה הפרוטסטנטית בגרמניה.
אחד ממורי האוניברסיטה היה המדען -פילוסוף האיטלקי-קתולי ג'ורדנו ברונו, שהוכרז ככופר במולדתו.
אוניברסיטת האלה נוסדה ב-1694 על ידי פרידריך השלישי, הנסיך הבוחר מברנדנבורג, לימים פרידריך הראשון, מלך בפרוסיה.
האוניברסיטה הפכה למרכז תנועת הפייטיזם, זרם דתי בלותרניות.
במאה ה-17 וה-18 היו האוניברסיטאות למרכז תנועת הנאורות הגרמנית, אחת הדמויות המרכזיות והמשפיעות בתנועה זו, כריסטיאן וולף, לימד בהאלה.
כן החלו באותה תקופה לשאת לראשונה הרצאות באוניברסיטה בגרמנית במקום בלטינית.
אוניברסיטת ויטנברג נסגרה ב-1813, בעקבות המלחמות הנפוליאוניות.
בקונגרס וינה, 1815, הוענקה העיר ויטנברג לפרוסיה ושנתיים לאחר מכן אוחדה עם אוניברסיטת האלה הפרוסית לאוניברסיטה אחת.
רפואה (כולל בית חולים אוניברסיטאי)
פילוסופיה I - מדעי החברה, לימודי תרבות, היסטוריה
פילוסופיה II - בלשנות, תקשורת המונים, מוזיקה
מדעי הטבע I - ביוכימיה, ביולוגיה, רוקחות
מדעי הטבע II - כימיה ופיזיקה
מדעי הטבע III - חקלאות, גאולוגיה, מתמטיקה, מדעי המחשב
כמו כן מצויים בשטחי האוניברסיטה בהאלה גן בוטני שנוסד ב-1698 ומצפה כוכבים מ-1788.
אמיל אדולף פון בהרינג, חתן פרס נובל לפיזיולוגיה ורפואה לשנת 1901
גוסטב הרץ, חתן פרס נובל לפיזיקה לשנת 1925
הרמן שטאודינגר, חתן פרס נובל לכימיה לשנת 1953
קרל ציגלר, חתן פרס נובל לכימיה לשנת 1963
אבי התעמלות המכשירים, פרידריך לודוויג יאן
המלומד היהודי יום-טוב ליפמן צונץ
התאולוג וחוקר המקרא וילהלם גזניוס
התאולוג וחוקר המקרא קונסטנטין שלוטמן
ההיסטוריון ארנסט פון שטרן - רקטור האוניברסיטה (1923–1924)
הדמויות הבדיוניות המלט של ויליאם שייקספיר ודוקטור פאוסטוס של כריסטופר מרלו למדו באוניברסיטת ויטנברג.
אוניברסיטת הווארד היא אוניברסיטה פרטית בוושינגטון די.
האוניברסיטה, מבחינה היסטורית וגם כיום, מאופיינת ברוב של אפרו-אמריקאים.
באוניברסיטה לומדים (נכון ל-2010) כ-10,500 תלמידים, ב-15 פקולטות, בין השאר בית הספר לרפואה הוותיק, המפעיל אף בית חולים מטעמו.
עם סיום מלחמת האזרחים האמריקנית הוחלט להקים סמינר לכמרים עבור אפרו-אמריקאים בוושינגטון די.סי.
כעבור זמן קצר הרעיון התרחב לכלל הקמת אוניברסיטה שלמה.
ב-2 במרץ 1867 הוקמה האוניברסיטה, באישור הקונגרס האמריקני, שגם תמך בה כלכלית.
האוניברסיטה נקראה על שם אחד מיוזמיה, אוליבר אוטיס הווארד, גנרל וגיבור מלחמת האזרחים ומראשי הפעילים לביטול העבדות.
הווארד גם כיהן כנשיא האוניברסיטה בין השנים 1869–1874.
מן האוניברסיטה יצאו דמויות רבות הקשורות לביטול האפליה הבין-גזעית באמריקה: אליין לוק, האפרו-אמריקני הראשון שזכה במלגת רודז.
ראלף באנץ', זוכה פרס נובל הראשון ממוצא אפריקני, ופעילים נוספים רבים למדו או כיהנו בהוראה באוניברסיטה.
בשנת 1965 נאם באוניברסיטה נשיא ארצות הברית לינדון ג'ונסון, והבטיח ליזום שורת מהלכים של העדפה מתקנת כתיקון לעשרות שנות אפליה של שחורים בכלכלת ארצות הברית.
בשנת 2008 חוותה האוניברסיטה משבר כלכלי וניהולי, שבעקבותיו נאלץ נשיא האוניברסיטה לפרוש מתפקידו.
בתי הספר והפקולטות באוניברסיטת הווארד כוללים:
אמנויות ומדעים: נלמדים מקצועות כגון אמנות, ביולוגיה, לימודים אפריקאיים, כימיה, לימודים קלאסיים, היסטוריה, מתמטיקה, פיזיקה, פסיכולוגיה, סוציולוגיה וקרימינולוגיה, שפות.
רפואת שיניים: מוצעת תוכנית ללימודי רפואת שיניים ומסלולים לפוסט דוקטורט
הנדסה ואדריכלות: המחלקות כוללות אדריכלות, הנדסה כימית, הנדסה אזרחית, הנדסת חשמל, הנדסת מכונות.
משפטים: מתקיימות תוכניות לתואר בוגר ומוסמך במשפטים.
רוקחות: מתקיימות תוכניות לתואר ראשון, שני ושלישי ברוקחות.
מנהל עסקים: בין התחומים הנלמדים נכללים חשבונאות, לימודי מידע, פיננסים, ניהול, שיווק, שרשראות אספקה.
תאולוגיה: מתקיימים לימודים במקצועות התאולוגיה לתואר ראשון ושני.
רפואה: בפקולטה לרפואה מרכזים ומכוני מחקר בתחומים שונים לרבות חקר הסרטן, בריאות הילד, ביולוגיה אבולוציונית ועוד.
עבודה סוציאלית: תוכנית לתואר ראשון בעבודה סוציאלית והתפתחות האדם וכן מסלולים לתואר שני בעבודה סוציאלית.
תקשורת: הלימודים מוצעים בתחומים כגון לימודי מדיה, עיתונאות, קולנוע, הפרעות בתקשורת.
חינוך: בין המקצועות הנלמדים נכללים חינוך לגיל הרך, מנהל חינוכי, פסיכולוגיה חינוכית.
סיעוד ומדעי הבריאות: ניתן ללמוד מקצועות ובהם מדעי המעבדה הרפואית, ניהול מערכות בריאות, סיעוד, תזונה, ריפוי בעיסוק, פיזיותרפיה.
אמירי ברקה - משורר ומנהיג אפרו-אמריקאי
טוני מוריסון - זוכת פרס נובל לספרות ומרצת ג'פרסון
דונלד בירד - נגן חצוצרה ומלחין בסגנון הג'אז
שון קומבס - ראפר (פאף דאדי) ויזם, נחשב לזמר ההיפ הופ העשיר בעולם
ננמדי אזיקיווה מייסד של תנועת הלאומיות הניגרית המודרנית, מוביל המאבק לעצמאותה ונשיאה הראשון של רפובליקת ניגריה
ת'ורגוד מרשל - פעיל זכויות השחורים והשופט האפרו-אמריקאי הראשון בבית המשפט העליון של ארצות הברית
זורה ניל הרסטון - אנתרופולוגית, חוקרת פולקלור, וסופרת אמריקאית.
יצירתה הידועה ביותר היא הרומן עיניהם צופות באלוהים
קמלה האריס - פוליטיקאית אמריקאית, סגנית נשיא ארצות הברית המכהן וסנאטורית לשעבר
אלייז'ה קמינגס - פוליטיקאי ופעיל זכויות אזרח
אוניברסיטת המדינה של אוהיו היא אוניברסיטה ציבורית באוהיו שבארצות הברית.
האוניברסיטה נוסדה ב-1870 והיא מהאוניברסיטאות הגדולות ביותר בארצות הברית עם מעל 67,000 סטודנטים ב-2021. לפי דירוג שאנגחאי למוסדות האקדמאים הטובים ביותר בעולם נמצאת האוניברסיטה במקום ה-101–150, נכון לשנת 2021.
האוניברסיטה נוסדה ב-1870 בשם הקולג' לחקלאות ומכונות של אוהיו, על קרקע שהוקצתה למדינת אוהיו מהמממשל הפדרלי האמריקאי.
ב-1873 החל מחזור ראשון של 24 סטודנטים לתואר ראשון ללמוד בשעריה.
ב-1878 שינה המוסד את שמו לאוניברסיטת המדינה של אוהיו כשהמילה "The" כלולה באופן רשמי בשמה, ומאז מודגשת על ידי בוגריה.
ב-1886 העניקה לראשונה האוניברסיטה תוארי מוסמך וב-1890 תוארי דוקטור.
ב-1916 צורפה האוניברסיטה לאיגוד האוניברסיטאות האמריקניות וחברה באיגוד אוניברסיטאות המחקר.
ב-28 בנובמבר 2016 ביצע סטודנט מוסלמי מסומליה שזיהה עצמו עם המדינה האסלאמית, פיגוע דריסה משולב עם פיגוע דקירה ברחבי הקמפוס ופצע 11 בני אדם בטרם נורה למוות.
האוניברסיטה היא מהגדולות בארצות הברית וב-2016 היו רשומים בה 66,046 סטודנטים מהם 59,482 בקמפוס הראשי בקולומבוס.
האוניברסיטה ממוקמת במדינת אוהיו, צפונית למרכז העיר קולומבוס ומשתרעת על פני כ-7 קמ"ר.
פרט לקמפוס המרכזי בקולומבוס יש לה שלוחות וקמפוסים גם
לימה, מנספילד, מריון, ניוארק ובווסטר (המכון הטכני החקלאי והמכללה לרפואה הווטרינרית).
מערכת הספריות של האוניברסיטה היא בין הגדולות בעולם וכוללת 55 ספריות וארכיונים.
בהם נמצאת הספרייה המרכזית של האוניברסיטה, על שם ויליאם אוקסלי תומפסון שנפתחה ב-1913. בפיקוח האוניברסיטה נמצא לקסיקון הספרות העברית החדשה.
באוניברסיטה שוכני מספר מוזיאונים ומרכזי אמנות, בהם:
Billy Ireland Cartoon Library & Museum, שבו מאגר המידע הגדול ביותר בעולם לרצועות קומיקס ואיור עיתונות.
מרכז וקסנר לאמנויות ששוכן במבנה שעוצב על ידי פיטר אייזנמן ומציג גלריות מתחלפות וקבועות של תערוכות אמנות
מוזיאון ג'ק ניקלאוס המוקדש לשחקן הגולף
אוסף התלבושות והתחפושות ההיסטוריות המכיל למעלה מ-11,500 פריטים בתחום הטקסטיל
קבוצות הספורט של האוניברסיטה מתחרות תחת הכינוי Buckeyes (עץ ערמון אמריקאי), כשם כינויים של תושבי מדינת אוהיו.
לאורך השנים זכו נבחרות האוניברסיטה באליפויות רבות של ה-NCAA בהם בשחייה תחרותית, כדורסל, בייסבול, חתירה, גולף, אתלטיקה, סיף, כדורעף והתעמלות מכשירים.
כמו כן זכתה נבחרת הפוטבול של האוניברסיטה פעמים רבות באליפות הארצית.
אצטדיון הפוטבול של האוניברסיטה, אוהיו סטדיום, הוקם ב-1922, הוא אחד מאצטדיוני הספורט הגדולים בעולם ומכיל כ-105,000 מקומות.
בין האתלטים הידועים שהתמודדו מטעם האוניברסיטה היה ג'סי אוונס, שבזמן היותו סטודנט באוניברסיטה במסגרת תחרות הביג 10 (Big Ten Conference) של 1935 קבע שלושה שיאי עולם והשווה עוד אחד, בפרק זמן של 45 דקות.
הקולג' למדעי המזון, החקלאות והסביבה
הקולג' לענייני ציבור ע"ש ג'ון גלן
בית הספר לאדריכלות ע"ש קנולטון
בית הספר לסביבה ומשאבי טבע
אוניברסיטת הידידות בין העמים ע"ש פטריס לומומבה הוקמה במוסקבה ב-1960 כמוסד חינוכי אקדמי וכמכון מחקר ונקראה 'האוניברסיטה לידידות בין העמים'.
בשנת 1961 האוניברסיטה נקראה בנוסף על שם המנהיג מקונגו פטריס לומומבה.
בשנות המלחמה הקרה למדו באוניברסיטה, אשר הייתה בשליטת הקג"ב והמפלגה הקומוניסטית, צעירים מן העולם השלישי, מארצות מתפתחות ומחוגים אשר ברית המועצות חפצה ביקרם.
בין בוגריה הידועים היו הטרוריסט איליץ' רמירס סאנצ'ס ונשיא הרשות הפלסטינית, מחמוד עבאס.
כיום היא נחשבת אחת האוניברסיטאות המובילות ברוסיה וממוקמת בנפת אוברוצ'בסקי בדרום-מערב מוסקבה.
האוניברסיטה נוסדה על ידי ממשלת ברית המועצות ב-5 בפברואר 1960, ותחילה נקראה אוניברסיטת הידידות בין העמים.
ב-22 בפברואר 1961 שונה שם האוניברסיטה, והיא נקראה בנוסף על שם המנהיג מקונגו פטריס לומומבה שהוצא להורג מספר שבועות קודם לכן.